钦定古今图书集成/明伦汇编/氏族典/第431卷 > 赵范
## 钦定古今图书集成/明伦汇编/氏族典/第431卷 > 赵范

按《宋史赵葵传》：“葵兄范，字武仲，少从父军中。嘉定十
三年，与弟葵歼金人于高头。十四年，授制置安抚司
内机事，以直秘阁知光州，入为刑部侍郎，进直徽猷
阁，知扬州。绍定元年，试将作监，知镇江府。三年，丁母
忧，求解官，不许。起复直徽猷阁、淮东安抚副使，进兵
部侍郎，复进工部尚书，又进端明殿学士、京河关陕”
宣抚使、东京留守。入洛之师大溃，乃授京湖安抚制
置使兼知襄阳府。失于抚御，北军焚襄阳去，南军因
之劫掠城中。言者劾范，落职，寻送建宁府居住。嘉熙
三年，复官职。四年，知静江府。后卒于家。